మైఖేల్ బ్రేస్‌వెల్

మైఖేల్ గోర్డాన్ బ్రేస్‌వెల్ (జననం 1991, ఫిబ్రవరి 14) వెల్లింగ్టన్ తరపున ఆడే న్యూజీలాండ్ క్రికెటర్. మాజీ టెస్ట్ ఆటగాళ్లు బ్రెండన్, జాన్ బ్రేస్‌వెల్‌ల మేనల్లుడు. ప్రస్తుత అంతర్జాతీయ ఆటగాడు డగ్ బ్రేస్‌వెల్, హాస్యనటుడు మెలానీ బ్రేస్‌వెల్ ల బంధువు. డునెడిన్‌లోని కవానాగ్ కళాశాలలో చదివాడు. 2022 మార్చిలో న్యూజీలాండ్ క్రికెట్ జట్టు తరపున అంతర్జాతీయ అరంగేట్రం చేసాడు.

 క్రికెట్ రంగం 
2018 జూన్ లో, 2018–19 సీజన్ కోసం వెల్లింగ్‌టన్‌తో ఒప్పందం పొందాడు. 2020 మార్చిలో, 2019-20 ప్లంకెట్ షీల్డ్ సీజన్‌లో ఆరో రౌండ్‌లో, బ్రేస్‌వెల్ ఫస్ట్-క్లాస్ క్రికెట్‌లో తన తొలి ఐదు వికెట్లు సాధించాడు.

2020 జూన్ లో, 2020–21 దేశవాళీ క్రికెట్ సీజన్‌కు ముందు వెల్లింగ్టన్ ఒప్పందాన్ని అందించాడు. 2022, జనవరి 8న, 2021–22 సూపర్ స్మాష్ టోర్నమెంట్‌లో, బ్రేస్‌వెల్ వెల్లింగ్‌టన్ ఫైర్‌బర్డ్స్ తరఫున సెంట్రల్ స్టాగ్స్‌పై 141 నాటౌట్‌గా స్కోర్ చేశాడు. న్యూజీలాండ్‌లో జరిగిన ట్వంటీ-20 క్రికెట్ మ్యాచ్‌లో ఇదే అత్యధిక స్కోరుగా నిలిచింది.

2022 మార్చిలో, బ్రేస్‌వెల్ నెదర్లాండ్స్‌తో జరిగే వారి స్వదేశీ సిరీస్ కోసం న్యూజీలాండ్ వన్ డే ఇంటర్నేషనల్, ట్వంటీ 20 ఇంటర్నేషనల్ స్క్వాడ్‌లలో ఎంపికయ్యాడు. 2022, మార్చి 29న న్యూజీలాండ్ తరపున నెదర్లాండ్స్‌పై తన వన్డే అరంగేట్రం చేసాడు. 2022 మేలో, ఇంగ్లాండ్ పర్యటన కోసం న్యూజీలాండ్ టెస్ట్ జట్టులో బ్రేస్‌వెల్ ఎంపికయ్యాడు. 2022, జూన్ 10న న్యూజీలాండ్ తరపున ఇంగ్లండ్‌పై టెస్టుల్లో అరంగేట్రం చేశాడు.

2022 జూలైలో, ఐర్లాండ్‌తో జరిగిన సిరీస్‌లోని మొదటి మ్యాచ్‌లో, బ్రేస్‌వెల్ వన్డే క్రికెట్‌లో తన మొదటి సెంచరీని సాధించాడు. బ్రేస్‌వెల్ తన టీ20 అరంగేట్రం 2022, జూలై 18న న్యూజీలాండ్ తరపున ఐర్లాండ్‌తో ఆడాడు. రెండురోజుల తర్వాత, ఐర్లాండ్‌తో సిరీస్‌లోని తదుపరి మ్యాచ్‌లో, బ్రేస్‌వెల్ అంతర్జాతీయ మ్యాచ్‌లో తాను వేసిన మొదటి ఓవర్‌లో టీ20 క్రికెట్‌లో తన మొదటి హ్యాట్రిక్ సాధించాడు.

2023 జనవరిలో, భారత్‌తో జరిగిన సిరీస్‌లో మొదటి మ్యాచ్‌లో బ్యాటింగ్ చేస్తున్నప్పుడు బ్రేస్‌వెల్ వన్డే క్రికెట్‌లో న్యూజీలాండ్ తరపున మూడవ వేగవంతమైన సెంచరీని నమోదు చేశాడు. ఏడో లేదా అంతకంటే తక్కువ స్థానంలో బ్యాటింగ్ చేస్తూ ఒకటి కంటే ఎక్కువ సెంచరీలు చేసిన ఏకైక బ్యాటర్‌గా ఎంఎస్ ధోని రికార్డును సమం చేశాడు.

 మూలాలు 

 బాహ్య లింకులు 


వర్గం:న్యూజీలాండ్ టీ20 క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:న్యూజీలాండ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1991 జననాలు